Publication: Magyar Közlöny
Issue: MK-2001-154 (Year: 2001, Number: 154)
Era: 1990-2004
Section: 2000. évi CXXIV. törvény 71. §-ának (1) bekezdése helyébe a következő rendelkezés lép:
Paragraph Index: 2744

2000. évi CXXIV. törvény 71. §-ának (1) bekezdése helyébe a következő rendelkezés lép: „(1) A Hpt. 101. §-ának (1) bekezdése helyébe a következő rendelkezés lép: „(1) Az Alap a kártalanításra jogosult személy részére a befagyott betét tőke- és kamatösszegét személyenként és hitelintézetenként összevontan legfeljebb hatmillió forint összeghatárig fizeti ki kártalanításként. Devizabetét esetén a kártalanítás összegének, valamint az e bekezdés szerinti összeghatárnak a megállapítása — a kifizetés időpontjától függetlenül — a betét befagyása napján érvényes hivatalos devizaárfolyamon történik. Az Alap által fizetett kártalanítás mértéke egymillió forint összeghatárig száz százalék, egymillió forint összeghatár felett egymillió forint és az egymillió forint feletti rész kilencven százaléka.” ”

Source: https://magyarkozlony.hu/hivatalos-lapok/e7e6b1de7bdc0807385403ff93947d2687fd80b6/dokumentumok/f46eaaee07c4f251e2b14dac5fb585eed570ad90/letoltes